ddrg/super_eurlex huggingface dataset:
C 128/21

Rettens dom af 2. februar 2022 — LU mod EIB

(Sag T-536/20) (1)

(Personalesag - ansatte i EIB - politik for værdighed på arbejdspladsen - psykisk chikane - undersøgelsesprocedure - annullationssøgsmål - endelig rapport fra undersøgelsesudvalget - forberedende retsakt - afvisning - afgørelse om afslag på klagen - akt, der indeholder et klagepunkt - formaliteten - artikel 41 i chartret om grundlæggende rettigheder - ret til forsvar - ret til at blive hørt - begrundelsespligt - ansvar)

(2022/C 128/29)

Processprog: engelsk

Parter

Sagsøger: LU (ved advokat B. Maréchal)

Sagsøgt: Den Europæiske Investeringsbank (EIB) (ved G. Faedo og K. Carr, som befuldmægtigede, bistået af advokaterne J. Currall og B. Wägenbaur)

Sagens genstand

Søgsmål støttet på artikel 270 TEUF og på artikel 50a, stk. 1, i statutten for Den Europæiske Unions Domstol med påstand dels om annullation, i det væsentlige, af den endelige rapport fra undersøgelsesudvalget vedrørende værdighed på arbejdspladsen af 13. maj 2020 samt af afgørelsen truffet af EIB’s formand den 26. maj 2020 om afslag på den af sagsøgeren indgivne klage over psykisk chikane, dels om erstatning for de tab, som sagsøgeren har lidt.

Konklusion

1) Afgørelsen truffet af formanden for Den Europæiske Investeringsbank (EIB) den 26. maj 2020 om afslag på den af LU indgivne klage over chikane annulleres.

2) I øvrigt frifindes EIB.

3) EIB betaler sagsomkostningerne.

(1) EUT C 399 af 23.11.2020.
C 119/36

Rettens dom af 12. januar 2022 — MW mod Parlamentet

(Sag T-630/20) (1)

(Personalesag - midlertidigt ansatte - politisk gruppe - afskedigelse - brud på tillidsforhold - psykisk chikane - åbenbart fejlskøn - magtfordrejning - ansvar)

(2022/C 119/48)

Processprog: fransk

Parter

Sagsøger: MW (ved advokat M. Casado García Hirschfeld)

Sagsøgt: Europa-Parlamentet (ved I. Lázaro Betancor og N. Scafarto, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af Europa-Parlamentets afgørelse af 11. december 2019 om at opsige sagsøgerens ansættelseskontrakt som midlertidigt ansat i henhold til artikel 2, litra c), i ansættelsesvilkårene for de øvrige ansatte i Den Europæiske Union, dels om erstatning af det økonomiske og ikke-økonomiske tab, som sagsøgeren har lidt.

Konklusion

1) Parlamentet frifindes.

2) MW betaler sagsomkostningerne.

(1) EUT C 9 af 11.1.2021.
C 119/36

Rettens dom af 26. januar 2022 — MN mod Europol

(Sag T-586/20) (1)

(Personalesag - midlertidigt ansatte - ikke-forlængelse af en tidsbegrænset kontrakt for en tidsubegrænset periode - åbenbart urigtigt skøn)

(2022/C 119/47)

Processprog: fransk

Parter

Sagsøger: MN (ved advokat S. Orlandi)

Sagsøgt: Den Europæiske Unions Agentur for Retshåndhævelsessamarbejde (Europol) (ved A. Nunzi, O. Sajin og C. Falmagne, som befuldmægigede, bistået af advokaterne D. Waelbroeck og A. Duron)

Sagens genstand

Søgsmål støttet på artikel 270 TEUF med påstand dels om annullation af Europols afgørelse af 6. marts 2020 om ikke at forlænge sagsøgerens ansættelseskontrakt for en tidsubegrænset periode, dels om erstatning for det ikke-økonomiske tab, som denne angiveligt led som følge heraf.

Konklusion

1) Europol frifindes.

2) MN betaler sagsomkostningerne.

(1) EUT C 433 af 14.12.2020.
C 95/29

Rettens dom af 21. december 2021 — EFFAS mod EUIPO — CFA Institute (CEFA Certified European Financial Analyst)

(Sag T-369/20) (1)

(EU-varemærker - indsigelsessag - ansøgning om EU-ordmærket CEFA Certified European Financial Analyst - det ældre EU-ordmærke CFA - relativ registreringshindring - artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001)

(2022/C 95/38)

Processprog: engelsk

Parter

Sagsøger: European Federation of Financial Analysts’ Societies (EFFAS) (Frankfurt am Main, Tyskland) (ved advokaterne S. Merico, G. Macías Bonilla og F. Miazzetto)

Sagsøgt: Den Europæiske Unions Kontor for Intellektuel Ejendomsret (EUIPO) (ved P. Villani, J. Crespo Carrillo og V. Ruzek, som befuldmægtigede)

Den anden part i sagen for appelkammeret ved EUIPO og intervenient ved Retten: CFA Institute (Charlottesville, Virginia, De Forenede Stater) (ved advokaterne G. Engels og W. May)

Sagens genstand

Søgsmål anlagt til prøvelse af afgørelse truffet den 31. marts 2020 af Femte Appelkammer ved EUIPO (sag R 1082/2019-5) vedrørende en indsigelsessag mellem CFA Institute og EFFAS.

Konklusion

1) Afgørelsen truffet den 31. marts 2020 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 1082/2019-5) annulleres.

2) EUIPO bærer sine egne omkostninger og betaler de af European Federation of Financial Analysts’ Societies (EFFAS) afholdte omkostninger.

3) CFA Institute bærer sine egne omkostninger.

(1) EUT C 255 af 3.8.2020.
Rettens dom af 21. december 2021 — Datax mod REA

(Sag T-381/20) (1)

(Voldgiftsklausul - syvende rammeprogram for forskning, teknologisk udvikling og demonstration (2007-2013) - tilskudsaftalerne HELP og GreenNets - OLAF-undersøgelse - personaleomkostninger - bevisbyrde - pålidelighed af timesedler - de af modtageren anmeldte omkostninger er ikke støtteberettigede - anmodning om tilbagesøgning - debetnotaer - forældelse - rimelig frist - proportionalitet)

(2022/C 95/39)

Processprog: engelsk

Parter

Sagsøger: Datax sp. z o.o. (Wrocław, Polen) (ved advokat J. Bober)

Sagsøgt: Det Europæiske Forvaltningsorgan for Forskning (ved S. Payan-Lagrou og V. Canetti, som befuldmægtigede, bistået af advokat de M. Le Berre)

Sagens genstand

Søgsmål støttet på artikel 272 TEUF med påstand om, for det første, at de personaleomkostninger, der er afholdt til forskere, erklæres støtteberettigede, for det andet, at det fastslås, at forpligtelsen til at betale erstatning savner grundlag, og for det tredje, at REA tilpligtes ikke at iværksætte nogen anden foranstaltning over for sagsøgeren hvad angår personaleomkostninger til forskere vedrørende tilskudsaftalerne HELP og GreenNets.

Konklusion

1) Det Europæiske Forvaltningsorgan for Forskning frifindes.

2) Datax sp. Z o.o. betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 297 af 7.9.2020.
Rettens dom af 21. december 2021 — MO mod Rådet

(Sag T-587/20) (1)

(Personalesag - tjenestemænd - omplacering - bedømmelsesåret 2019 - ret til kontradiktion - ansvar)

(2022/C 95/41)

Processprog: fransk

Parter

Sagsøger: MO (ved advokat A. Guillerme)

Sagsøgt: Rådet for Den Europæiske Union (ved M. Bauer, M. Alver og K. Kouri, som befuldmægtigede)

Sagens genstand

Søgsmål støttet på artikel 270 TEUF med påstand om dels annullation af Rådets afgørelse af 19. november 2019 om at omplacere sagsøgeren til afdelingen [fortroligt] og af sagsøgerens bedømmelsesrapport for bedømmelsesåret 2019, dels erstatning for forskellige økonomiske og ikke-økonomiske skader, som denne skulle have lidt.

Konklusion

1) Rådet for Den Europæiske Union frifindes.

2) MO betaler sagsomkostningerne.

(1) EUT C 433 af 14.12.2020.
C 95/30

Rettens dom af 21. december 2021 — Magic Box Int. Toys mod EUIPO — KMA Concepts (SUPERZINGS)

(Sag T-549/20) (1)

(EU-varemærker - ugyldighedssag - EU-ordmærket SUPERZINGS - det ældre internationale figurmærke ZiNG - relativ registreringshindring - risiko for forveksling - artikel 8, stk. 1, litra b), i forordning (EU) 2017/1001 [nu artikel 8, stk. 1, litra b), i forordning (EU) 2017/1001])

(2022/C 95/40)

Processprog: spansk

Parter

Sagsøger: Magic Box Int. Toys SLU (Sant Cugat del Vallés, Spanien) (ved advokaterne J.L. Rivas Zurdo og E. López Leiva)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget)

Den anden part i sagen for appelkammeret ved EUIPO og intervenient ved Retten: KMA Concepts Ltd. (Mahé, Seychellerne) (ved advokaterne C. Duch Fonoll og I. Osinaga Lozano)

Sagens genstand

Søgsmål anlagt til prøvelse af afgørelse truffet den 29. juni 2020 af Fjerde Appelkammer ved EUIPO (sag R 2511/2019-4) vedrørende en ugyldighedssag mellem KMA Concepts og Magic Box Int. Toys.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Magic Box Int. Toys SLU bærer sine egne omkostninger og betaler de af EUIPO og KMA Concepts Ltd afholdte omkostninger.

(1) EUT C 348 af 19.10.2020.
Rettens dom af 21. december 2021 — MG mod EIB

(Sag T-573/20) (1)

(Personalesag - ansatte ved EIB - løn - familietillæg - afslag på tildeling af tillæg til den forælder, der ikke har forældremyndigheden - forligsprocedure - rimelig frist - ansvar)

(2022/C 84/53)

Processprog: fransk

Parter

Sagsøger: MG (ved advokaterne L. Levi og A. Blot)

Sagsøgt: Den Europæiske Investeringsbank (ved G. Faedo og K. Carr, som befuldmægtigede, bistået af advokat A. Dal Ferro)

Sagens genstand

Søgsmål støttet på artikel 270 TEUF og artikel 50a i statutten for Den Europæiske Unions Domstol med påstand dels om annullation af EIB’s skrivelser af 11. oktober 2018, af 7. februar 2019 og af 30. juli 2020, hvorved sagsøgeren blev frataget familietillæg og de deraf afledte økonomiske rettigheder, dels om erstatning for den ikke-økonomiske skade, som sagsøgeren hævder at have lidt.

Konklusion

1) Den Europæiske investeringsbank (EIB) betaler MG 500 EUR for den lidte ikke-økonomiske skade.

2) I øvrigt frifindes EIB.

3) MG og EIB bærer hver deres egne omkostninger.

(1) EUT C 371 af 3.11.2020.
C 84/37

Rettens dom af 21. december 2021 — KS mod Frontex

(Sag T-409/20) (1)

(Personalesag - midlertidigt ansatte - tidsbegrænset kontrakt - opsigelse af kontrakten - brud på tillidsforholdet - ansættelsesvilkårenes artikel 47, litra b), nr. ii) - retten til at blive hørt - omsorgspligt - ansøgning om bistand og om erstatning - annullations- og erstatningssøgsmål)

(2022/C 84/52)

Processprog: fransk

Parter

Sagsøger: KS (ved advokat N. de Montigny)

Sagsøgt: Det Europæiske Agentur for Grænse- og Kystbevogtning (ved H. Caniard, S. Drew, W. Szmidt og B. Dukay-Zangrando, som befuldmægtigede, bistået af advokaterne T. Bontinck, A. Guillerme og L. Burguin)

Sagens genstand

Søgsmål støttet på artikel 270 TEUF med påstand dels om annullation af Frontex’ afgørelse af 30. august 2019 om opsigelse af sagsøgerens tidsbegrænsede ansættelseskontrakt og af afgørelse af 13. februar 2020 om afslag på sagsøgerens ansøgninger om bistand og om erstatning, dels om erstatning for den ikke-økonomiske skade, som sagsøgeren hævder at have lidt.

Konklusion

1) Afgørelsen truffet af Det Europæiske Agentur for Grænse- og Kystbevogtning (Frontex) den 13. februar 2020 annulleres, for så vidt som KS’ ansøgning om bistand derved blev afslået.

2) I øvrigt frifindes Frontex.

3) KS bærer halvdelen af sine egne omkostninger.

4) Frontex bærer sine egne omkostninger og betaler halvdelen af de af KS afholdte omkostninger.

(1) EUT C 279 af 24.8.2020.
C 84/38

Rettens dom af 15. december 2021 — FZ m.fl. mod Kommissionen

(Sag T-618/20) (1)

(Personalesag - tjenestemænd - løn - ansatte ved Kommissionen, der gør tjeneste i et tredjeland - årlig og mellemliggende ajourføring af justeringskoefficienter - åbenbart urigtigt skøn)

(2022/C 84/54)

Processprog: fransk

Parter

Sagsøgere: FZ og de 17 andre sagsøgere, hvis navne er anført i bilaget til dommen (ved advokat J.-N. Louis)

Sagsøgt: Europa-Kommissionen (ved I. Melo Sampaio, B. Mongin og A.-C. Simon, som befuldmægtigede)

Sagens genstand

Søgsmål støttet på artikel 270 TEUF med påstand om annullation af sagsøgernes lønseddel for december 2019, for så vidt som der heri for første gang sker anvendelse af de justeringskoefficienter, der er fastsat med tilbagevirkende kraft pr. 1. april og pr. 1. juli 2019.

Konklusion

1) Europa-Kommissionen frifindes.

2) FZ og de andre sagsøgere, hvis navne er anført i bilaget til dommen, betaler sagsomkostningerne.

(1) EUT C 433 af 14.12.2020.
Rettens dom af 16. marts 2022 — Sabra mod Rådet

(Sag T-249/20) (1)

(Fælles udenrigs- og sikkerhedspolitik - restriktive foranstaltninger over for Syrien - indefrysning af midler - urigtige skøn - kriteriet om fremtrædende erhvervsfolk, der driver virksomhed i Syrien - formodning for tilknytning til det syriske regime - afkræftelse af formodningen)

(2022/C 198/45)

Processprog: engelsk

Parter

Sagsøger: Abdelkader Sabra (Beirut, Libanon) (ved M. Lester, QC, og solicitor A. Bradshaw)

Sagsøgt: Rådet for Den Europæiske Union (ved T. Haas og V. Piessevaux, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Rådets gennemførelsesafgørelse (FUSP) 2020/212 af 17. februar 2020 om gennemførelse af afgørelse 2013/255/FUSP om restriktive foranstaltninger over for Syrien (EUT 2020, L 43 I, s. 6), Rådets gennemførelsesforordning (EU) 2020/211 af 17. februar 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2020, L 43 I, s. 1), Rådets afgørelse (FUSP) 2020/719 af 28. maj 2020 om ændring af afgørelse 2013/255/FUSP om restriktive foranstaltninger over for Syrien (EUT 2020, L 168, s. 66) og Rådets gennemførelsesforordning (EU) 2020/716 af 28. maj 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2020, L 168, s. 1), for så vidt som disse retsakter vedrører sagsøgeren.

Konklusion

1) Rådets gennemførelsesafgørelse (FUSP) 2020/212 af 17. februar 2020 om gennemførelse af afgørelse 2013/255/FUSP om restriktive foranstaltninger over for Syrien, Rådets gennemførelsesforordning (EU) 2020/211 af 17. februar 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien, Rådets afgørelse (FUSP) 2020/719 af 28. maj 2020 om ændring af afgørelse 2013/255/FUSP om restriktive foranstaltninger over for Syrien og Rådets gennemførelsesforordning (EU) 2020/716 af 28. maj 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som disse retsakter vedrører Abdelkader Sabra.

2) Rådet for Den Europæiske Union betaler sagsomkostningerne.

(1) EUT C 215 af 29.6.2020.
Rettens dom af 2. marts 2022 — Genekam Biotechnology mod Kommissionen

(Sag T-579/20) (1)

(Tilskudsaftale indgået inden for rammerne af det syvende rammeprogram for forskning, teknologisk udvikling og demonstration (2007-2013) - FIBROGELNET-Projektet - inddrivelse af en fordring - mekanisme til risikosikring - fordringen faktisk inddrevet til garantifonden - afgørelse, der fastsætter en forpligtelse til at betale en pengeydelse, der kan tvangsfuldbyrdes - artikel 299 TEUF - kompetencen hos udstederen af retsakten - ophøret af sagsøgerens deltagelse i projektet - støtteberettigede udgifter - rapporter og projektleverancer)

(2022/C 198/52)

Processprog: tysk

Parter

Sagsøger: Genekam Biotechnology AG (Duisburg, Tyskland) (ved advokat S. Hertwig)

Sagsøgt: Europa-Kommissionen (ved L. André, J. Estrada de Solà og R. Pethke, som befuldmætigede)

Sagens genstand

Søgsmål i henhold til artikel 263 TEUF med påstand om annullation af Kommissionens afgørelse C(2020) 5548 final af 7. august 2020, der fastsætter forpligtelse for sagsøgeren til at betale en pengeydelse, der kan tvangsfuldbyrdes, for et beløb på 119 659,55 EUR forhøjet med morarenter, af det tilskud, sagsøgeren modtog for FIBROGELNET-Projektet.

Konklusion

1) Europa-Kommissionen frifindes.

2) Genekam Biotechnology AG betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 414 af 30.11.2020.
C 198/39

Rettens dom af 9. marts 2022 — PrenzMarien mod EUIPO — Molson Coors Brewing Company (UK) (STONES)

(Sag T-766/20) (1)

(EU-varemærker - fortabelsessag - EU-ordmærket STONES - erklæring om delvis fortabelse - artikel 58, stk. 1, litra a), i forordning (EU) 2017/1001 - reel brug i Unionen - artikel 19, stk. 1 og art. 10, stk. 3, i delegeret forordning (EU) 2018/625)

(2022/C 198/56)

Processprog: engelsk

Parter

Sagsøger: PrenzMarien GmbH (Berlin, Tyskland) (ved advokaterne M. Kloth, R. Briske og D. Habel)

Sagsøgt: Den Europæiske Unions Kontor for Intellektuel Ejendomsret (EUIPO) (ved R. Raponi og D. Hanf, som befuldmægtigede)

Den anden part i sagen for appelkammeret ved EUIPO og intervenient ved Retten: Molson Coors Brewing Company (UK) Ltd (Burton Upon Trent, Det Forenede Kongerige) (ved advokaterne H.-M. Elo og E. Hodge)

Sagens genstand

Søgsmål anlagt til prøvelse af afgørelse truffet den 29. september 2020 af Andet Appelkammer ved EUIPO (sag R 274/2020-2) vedrørende en fortabelsessag mellem PrenzMarien og Molson Coors Brewing Company (UK).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) PrenzMarien GmbH betaler sagsomkostningerne.

(1) EUT C 62 af 22.2.2021.
C 198/38

Rettens dom af 23. marts 2022 — ON mod Kommissionen

(Sag T-730/20) (1)

(Personalesag - kontraktansatte - løn - udlandstillæg - artikel 4, stk. 1, litra a), i bilag VII til vedtægten - afslag med tilbagevirkende kraft - tilbagesøgning af fejlagtigt udbetalte beløb - vedtægtens artikel 85 - annullations- og erstatningssøgsmål)

(2022/C 198/54)

Processprog: fransk

Parter

Sagsøger: ON (ved advokat N. de Montigny)

Sagsøgt: Europa-Kommissionen (ved T. Bohr og A. C. Simon, som befuldmægtigede)

Sagens genstand

Sagsøgeren har med sit søgsmål støttet på artikel 270 TEUF nedlagt påstand dels om annullation af Europa-Kommissionens afgørelse af 12. marts 2020 om at pålægge ham at tilbagebetale et beløb på 38 897,39 EUR i medfør af en tilbagesøgning af fejlagtigt udbetalte beløb som følge af den fejlagtige udbetaling af udlandstillæg siden hans ansættelse, dels om erstatning af det tab, som han har lidt som følge af Kommissionens sene berigtigelse af denne fejlagtige udbetaling.

Konklusion

1) Europa-Kommissionen frifindes.

2) ON betaler sagsomkostningerne.

(1) EUT C 44 af 8.2.2021.
1)

Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den pålægger Den Italienske Republik en fast finansiel korrektion på 2 % med hensyn til arealstøtte tildelt i Italien for et beløb på 143 924 279,14 EUR for ansøgningsårene 2015 og 2016, og en fast finansiel korrektion på 10 % for et beløb på 72 704,23 EUR vedrørende stikprøve/betaling nr. 8 for så vidt angår Campoli Monte Taburno kommune i henhold til foranstaltning 322, der indgår i foranstaltningerne til udvikling af landdistrikterne for ansøgningsårene 2014, 2015 og 2016.
Rettens dom af 23. februar 2022 — OJ mod Kommissionen

(Sag T-709/20) (1)

(Personalesag - tjenestemænd - ansættelse - udvælgelsesprøve EPSO/AD/380/19 - afgørelse om afslag på at forlænge prøvedatoerne i en udvælgelsesprøve - frister for at bestå en udvælgelsesprøve i et assessmentcenter - ret til en retfærdig rettergang - omsorgspligt - ligebehandling)

(2022/C 148/31)

Processprog: tysk

Parter

Sagsøger: OJ (ved advokat H.-E. von Harpe)

Sagsøgt: Europa-Kommissionen (ved L. Hohenecker og I. Melo Sampaio, som befuldmægtigede)

Sagens genstand

Søgsmål støttet på artikel 270 TEUF med påstand, i det væsentlige, om annullation af afgørelsen truffet af Det Europæiske Personaleudvælgelseskontor (EPSO) den 30. januar 2020, hvorved dette kontor afviste at forlænge datoen for udvælgelsesprøven i udvælgelsesprøve EPSO/AD/380/19.

Konklusion

1) Europa-Kommissionen frifindes.

2) OJ betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 28 af 25.1.2021.
Rettens dom af 1. juni 2022 — OG mod EDA

(Sag T-632/20) (1)

(Personalesag - midlertidigt ansatte - ansatte ved EDA - meddelelse om ledig stilling - stilling som kontorchef - afslag på ansøgning - begrundelsespligt - ligebehandling - gennemsigtighed - objektivitet - princippet om god forvaltningsskik - tilsidesættelse af meddelelsen om ledig stilling - åbenbart urigtigt skøn - ansvar - ikke-økonomisk skade)

(2022/C 284/33)

Processprog: engelsk

Parter

Sagsøger: OG (ved advokaterne S. Pappas og N. Kyriazopoulou)

Sagsøgt: Det Europæiske Forsvarsagentur (EDA) (ved C. Ribeiro, som befuldmægtiget, bistået af advokat B. Wägenbaur)

Sagens genstand

Med et søgsmål støttet på artikel 270 TEUF har sagsøgeren nedlagt påstand dels om annullation af afgørelsen truffet af Det Europæiske Forsvarsagentur (EDA) den 13. december 2019, hvorved sagsøgeren ikke blev opført på reservelisten for stillingen som chef for Kontoret for Informationsteknologi i Direktoratet for Integrerede Tjenester, dels om erstatning for det tab, som hun hævder at have lidt som følge af denne afgørelse.

Konklusion

1) Det Europæiske Forsvarsagentur (EDA) frifindes.

2) OG betaler sagsomkostningerne.

(1) EUT C 19 af 18.1.2021.
1)

Den Tjekkiske Republiks gives medhold i søgsmålet, for så vidt som det vedrører påstanden om, at Europa-Kommissionen skal tilbagebetale et beløb på 17 828 399,66 tjekkiske kroner (CZK), der er blevet indbetalt som Den Europæiske Unions egne indtægter.
C 266/22

Rettens dom af 4. maj 2022 — Wizz Air Hungary mod Kommission (TAROM, redningsstøtte til TAROM)

(Sag T-718/20) (1)

(Statsstøtte - lufttransport - støtteforanstaltning truffet af Rumænien - redningsstøtte til TAROM - afgørelse om ikke at gøre indsigelse - annullationssøgsmål - status som interesseret part - beskyttelse af proceduremæssige rettigheder - formaliteten - rammebestemmelser for støtte til redning og omstrukturering af kriseramte ikke-finansielle virksomheder - foranstaltning, der sigter mod at forhindre sociale problemer eller afhjælpe markedssvigt - princippet om engangsstøtte - virkning af tidligere støtte ydet inden Rumæniens tiltrædelse af Unionen - alvorlige vanskeligheder - begrundelsespligt)

(2022/C 266/24)

Processprog: engelsk

Parter

Sagsøger: Wizz Air Hungary Légiközlekedési Zrt. (Wizz Air Hungary Zrt.) (Budapest, Ungarn) (ved advokaterne E. Vahida, S. Rating og I.-G. Metaxas Maranghidis)

Sagsøgt: Europa-Kommissionen (ved L. Flynn, V. Bottka og I. Barcew, som befuldmægtigede)

Sagens genstand

Sagsøgeren har med sit søgsmål, der er støttet på artikel 263 TEUF, nedlagt påstand om annullation af Kommissionens afgørelse C(2020) 1160 final af 24. februar 2020 om statsstøtte SA.56244 (2020/N) — Rumænien — Redningsstøtte til TAROM (EUT 2020, C 310, s. 3), hvorved Europa-Kommissionen dels ikke gjorde indsigelse mod en støtteforanstaltning, som Rumænien havde ydet til Compania Nationala de Transporturi Aeriene Romane »TAROM SA«, og som bestod i et lån på 175 952 000 rumænske lei (RON) (ca. 36 660 000 EUR), der skulle tilbagebetales efter en periode på seks måneder, dels erklærede denne støtte forenelig med det indre marked.

Konklusion

1) Europa-Kommissionen frifindes.

2) Wizz Air Hungary Légiközlekedési Zrt. (Wizz Air Hungary Zrt.) bærer sine egne omkostninger og betaler de af Kommissionen afholdte omkostninger i sagen.

(1) EUT C 53 af 15.2.2021.
Rettens dom af 4. maj 2022 — OC mod Kommissionen

(Sag T-384/20) (1)

(Ansvar uden for kontraktforhold - OLAF-undersøgelse - pressemeddelelse - behandling af personoplysninger - uskyldsformodning - fortrolighed af OLAF-undersøgelser - retten til god forvaltning - proportionalitet - tilstrækkeligt kvalificeret tilsidesættelse af en retsregel, der tillægger borgerne rettigheder)

(2022/C 257/39)

Processprog: græsk

Parter

Sagsøger: OC (ved advokaterne P. Yatagantzidis og V. Cheirdaris)

Sagsøgt: Europa-Kommissionen (ved J. Baquero Cruz og T. Adamopoulos, som befuldmægtigede)

Sagens genstand

Søgsmål anlagt i henhold til artikel 268 TEUF med påstand om erstatning for den skade, som sagsøgeren hævder at have lidt som følge af OLAF’s offentliggørelse af pressemeddelelse nr. 13/2020 af 5. maj 2020, for så vidt som sagsøgerens personoplysninger blev behandlet på ulovlig vis i denne pressemeddelelse, og idet den indeholdt falske oplysninger om sagsøgeren.

Konklusion

1) Europa-Kommissionen frifindes.

2) OC betaler sagsomkostningerne.

(1) EUT C 279 af 24.8.2020.